b'\n_START_ARTICLE_\nVeli Toukomies\n_START_PARAGRAPH_\nVeli Vesa Toukomies (s. 28. syyskuuta 1944) on suomalainen tietokirjailija ja lautapelien suunnittelija. Koulutukseltaan h\xc3\xa4n on filosofian ja teologian maisteri. 1970\xe2\x80\x931980-luvun pappisuran j\xc3\xa4lkeen Toukomies luopui uskosta ja ryhtyi skeptikoksi. H\xc3\xa4n on toiminut Skepsis ry:n eri teht\xc3\xa4viss\xc3\xa4, muun muassa puheenjohtajana 1994.\n_START_SECTION_\nNuoruus\n_START_PARAGRAPH_\nToukomies tuli uskoon 16-vuotiaana viidennen her\xc3\xa4tysliikkeen vaikutuksesta. H\xc3\xa4n alkoi opiskella teologiaa, h\xc3\xa4net vihittiin papiksi vuonna 1967, ja h\xc3\xa4n astui 24-vuotiaana apupapin virkaan Lahdessa. H\xc3\xa4n toimi muun muassa Artj\xc3\xa4rven kirkkoherrana 1978\xe2\x80\x931981.'